b"\n_START_ARTICLE_\nPiratruten\n_START_PARAGRAPH_\nPiratruten var en sejlrute, benyttet af engelske pirater i slutningen af 1600-tallet. Ruten ledte fra Atlanterhavet via Madagaskar og Afrikas Horn og til kysterne ved Yemen og Indien. Piraterne, som benyttede denne rute, kaldes i engelsk litteratur for Roundsmen. Ruten fulgte i v\xc3\xa6sentlig grad East India Companys ruter til Indien. S\xc3\xb8r\xc3\xb8vernes rute var almindeligt anvendt indtil starten af 1720'erne._NEWLINE_Piraternes rute startede med udgangspunkt i mange forskellige havne, herunder Bermuda, Nassau, New York City og La Coru\xc3\xb1a,afh\xc3\xa6ngigt af, hvor piraterne samledes. Deres kurs var i grove tr\xc3\xa6k fra Afrikas kyster via Madagaskar, Kap det gode h\xc3\xa5b til Madeira. En central del af ruten var sejladsen gennem Mozambique-kanalen til Madagaskar. Her provianterede de f\xc3\xb8r den videre f\xc3\xa6rd mod nord. Madagaskar var derfor s\xc3\xa6rdeles vigig for piraterne, ligesom den var et  strategisk vigigt udgangspunkt for deres udplyndring af Mughal og for kontrollen af trafikken til Mekka, hvor muslimske  pilgrimme s\xc3\xb8gte til."